Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: egyéni cég esetén a számvitelrõl szóló 2000. évi C. törvény (a továbbiakban: Sztv.) tekintetében szervezetsemleges szabályozás jönne létre. Az egyéni cég az Sztv. hatálya
Paragraph Index: 827

8. Az egyéni cég alapítója megválaszthatja, hogy milyen mögöttes felelõsséggel kívánja az egyéni céget mûködtetni. A felelõsség tekintetében alapvetõen két megoldás képzelhetõ el: az egyéni vállalkozó felelõssége az egyéni cég tartozásaiért lehet korlátlan (ebben az esetben az egyéni vállalkozó felelõssége úgy alakul, mint a közkereseti társaság tagjának vagy a betéti társaság beltagjának a felelõssége a társaság tartozásaiért) vagy korlátozott. Utóbbi esetben az egyéni vállalkozó felelõssége az egyéni cég jegyzett tõkéje, és a létesítõ okiratban meghatározott pótbefizetés erejéig terjedne, amelynek összege nem lehet kevesebb mint a Kft. mindenkori jegyzett tõkeminimuma. A pótbefizetés tehát nem alapításkor és nem eleve lenne fizetendõ, amennyiben pedig befizetésének jogszabályi feltételei bekövetkeznek, a pótbefizetés összegének erejéig az egyéni vállalkozó saját vagyonával állna helyt.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes